รัฐบาลไทย-ข่าวทำเนียบรัฐบาล-"ปนัดดา" บรรยายพิเศษ ตามรอยพ่อ ... สืบสานต่อพระราชปณิธาน ให้แก่ครูและนักเรียนโรงเรียนศรีอยุธยา
วันศุกร์ที่ 13 มกราคม 2560
"ปนัดดา" บรรยายพิเศษ ตามรอยพ่อ ... สืบสานต่อพระราชปณิธาน ให้แก่ครูและนักเรียนโรงเรียนศรีอยุธยา
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นวิทยากรบรรยายพิเศษ เรื่อง "ตามรอยพ่อ ... สืบสานต่อพระราชปณิธาน"
ให้แก่ครูและนักเรียนชั้นมัธยมศึกษาปีที่5โรงเรียนศรีอยุธยา ในพระอุปถัมภ์ฯ จํานวน550คน เมื่อวันพฤหัสบดีที่12มกราคม 2560
ม.ล.ปนัดดา ดิศกุลกล่าวตอนหนึ่งว่า โลกทุกวันนี้เป็นโลกแห่งยุคข้อมูลข่าวสาร สิ่งที่น่ากังวลคือมีภาพที่น่ากลัวต่าง ๆ ปรากฏลงหน้า1ในหนังสือพิมพ์เป็นประจํา เช่น ภาพการฆาตกรรม ภาพทิ้งลูกไว้ข้างถนน กองขยะ รางรถไฟ ซึ่งภาพเหตุการณ์กรณีเช่นนี้ในต่างประเทศจะนําไปลงตีพิมพ์ไว้ด้านหลังและเป็นเพียงภาพประกอบข่าวเล็ก ๆ เท่านั้น ส่วนที่เมืองไทยกรณีที่ตํารวจสืบสวนจนจับแม่แท้ ๆ ที่ทิ้งลูกไว้จนตาย ก็ต้องไปขอขมาต่อศพ แต่สิ่งที่ได้กระทําความชั่วไปแล้ว ต่อให้ล้างบาปเท่าไรก็ไม่หมด จึงฝากให้นักเรียนได้คิดถึงความดี-ความชั่ว แต่ก็ย้ําว่าการที่นักเรียนแม้จะทําความผิดอยู่บ้าง เช่น แกล้งเพื่อนในห้องเรียน หรือทําให้เพื่อนเจ็บโดยไม่ได้ตั้งใจ แล้วขอโทษภายหลัง ฯลฯ กรณีนี้ยังไม่ถือเป็นความชั่ว เพียงแต่เป็นการกระทําความผิดเล็ก ๆ น้อย ๆ เท่านั้นแต่ความชั่วอันยิ่งใหญ่ที่ให้อภัยไม่ได้ คือ การกระทําการทุจริตต่อแผ่นดินหลงลืมตัวเป็นวัวลืมตีน จึงขอฝากประเด็นแรกให้นักเรียน ซึ่งเปรียบเสมือนลูก ๆ ได้ช่วยกันคิดและพึงกระทําต่อความดีให้แผ่นดินไทยของเรา
หากย้อนกลับไปในวันที่13ตุลาคม2559ซึ่งเป็นวันที่ประชาชนชาวไทยไม่อยากให้ถึงวันนั้น แต่เมื่อโทรทัศน์ทุกช่องประกาศพร้อมกันว่า พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร เสด็จสู่สวรรคาลัย พสกนิกรที่มาจากหลากหลายแห่งต่างร่ําไห้ด้วยความโศกเศร้า อย่างไรก็ตาม เราอย่ายอมให้พระองค์จากเราไปแค่นั้น แต่อยากอัญเชิญคําสอนของพระองค์ในเรื่องต่าง ๆ มาให้เราน้อมนําปฏิบัติตามรอยพ่อ เพื่อสืบสานต่อพระราชปณิธานของพระองค์ในเรื่องต่าง ๆ เช่น ความซื่อสัตย์สุจริต การอ่อนน้อมถ่อมตน ความกตัญญูกตเวทิตา ความพอเพียงในชีวิต คําสอนเรื่องเข้าใจ เข้าถึง และพัฒนา โดยขอให้คําสอนเหล่านี้ของพระองค์ท่านได้ประทับสถิตเสถียรอยู่ในดวงใจของคนไทยทุกคนตลอดไป
สิ่งสําคัญประการหนึ่งของพระองค์ที่ทรงเป็นที่รักของปวงชนชาวไทยมาโดยตลอด คือ ความอ่อนน้อมถ่อมตนของพระองค์ซึ่งมีแบบอย่างที่งดงามมากเหลือเกินจากสมเด็จย่าของพวกเรา เมื่อพูดถึงจุดนี้ จึงอยากสรุปว่าลูก ๆ ทุกคนในศรีอยุธยา ต้องมีแบบอย่างที่ดี (Idol)ในการดําเนินชีวิต อาจจะเป็นดาราดี ๆ ที่นิยมชมชอบส่วนตัว หรืออาจจะเอาพ่อแม่ ครูบาอาจารย์ ผู้บริหารที่มีความงดงาม ตรงกับความคิด หรืออัธยาศัยของเราเป็นIdolก็ได้ แต่สิ่งสําคัญอย่าเอาผู้ร้ายหรือคนไม่ดีเป็นIdolของเรา เพราะจะทําให้มีผลกับชีวิตของเราต่อไป
อีกประเด็นที่ม.ล.ปนัดดา ดิศกุลได้กล่าวฝากลูก ๆ โรงเรียนศรีอยุธยา คือ ขอให้ใช้SocialMediaอย่างสร้างสรรค์แม้แต่ นพ.เกษม วัฒนชัย องคมนตรี ยังเคยกล่าวว่าเคยพบเด็ก ๆ บางคนโพสต์ด่าพ่อแม่ของตัวเองบนFacebookซึ่งเป็นสิ่งที่ไม่ควรกระทําอย่างยิ่ง หรือการแชร์เรื่องพระสงฆ์องค์เจ้านั้น ก็มีส่วนสําคัญต่อการสร้างความขัดแย้ง ซึ่งควรปล่อยให้เป็นเรื่องของกฎหมายที่ดําเนินการ ไม่ใช่เรื่องของฆราวาสที่จะกระทําเพื่อสร้างความขัดแย้งทางสังคมในเรื่องเหล่านี้ และอีกเรื่องที่สําคัญที่ตั้งคําถามให้นักเรียนศรีอยุธยาคิดก็คือ เหตุใดชาวต่างประเทศ เช่น สิงคโปร์ จึงไม่มีปัญหาการใส่ร้ายป้ายสีกันทางSocial Mediaซึ่งนักเรียนชั้น ม.5ของศรีอยุธยา ที่ชื่อว่า น.ส.จิดาภาฯ ตอบได้ว่าเป็นเพราะจิตสํานึกของประชากรสิงคโปร์โดยม.ล.ปนัดดา ดิศกุลกล่าวขอบคุณ น.ส.จิดาภาฯ ที่กล้าแสดงออกและตอบได้อย่างถูกต้อง เพราะการมีความรับผิดชอบของประชากรในเรื่องเหล่านี้เป็นเรื่องที่สําคัญมากต่อการสร้างความสามัคคีของคนในประเทศ
ม.ล.ปนัดดา ดิศกุลได้กล่าวถึงประวัติศาสตร์ชาติไทยในอดีตช่วงเวลาหนึ่งที่รอดพ้นจากการเสียเอกราชมาได้ด้วยพระปรีชาสามารถอย่างยิ่งของพระบาทสมเด็จพระปรมินทรมหาภูมิพลอดุลยเดชดังเช่น ช่วงสงครามโลกครั้งที่ 2 สิ้นสุดลงในปี พ.ศ.2488 ประเทศไทยไม่ได้อยู่ในฝ่ายชนะสงคราม เนื่องจากจําเป็นต้องประกาศเข้าข้างฝ่ายอักษะหรือประเทศญี่ปุ่น และได้มีการนิยามศัพท์ทางรัฐศาสตร์ที่ใช้เรียกประเทศไทยว่าเหยียบเรือสองแคม (Siamese Talking)เนื่องจากญี่ปุ่นแพ้สงครามแต่ไทยที่เข้าร่วมกับญี่ปุ่นกลับบอกว่าไม่แพ้สงคราม เนื่องจากพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดําเนินเยือนประเทศต่าง ๆ และด้วยพระปรีชาสามารถและพระอัจฉริยภาพของทั้งสองพระองค์ พร้อมทั้งการรักษาเอกลักษณ์ของชาติด้วยความงดงาม ทําให้นานาประเทศลืมคําที่ใช้เรียกประเทศไทยว่าเหยียบเรือสองแคม ทั้งนี้ การเอ่ยถึงชื่อบางประเทศในครั้งนี้ ก็อย่าไปโกรธเคืองใคร ทุกอย่างกลายเป็นตํานานไปหมดแล้ว แต่เราจําเป็นต้องพูดในเชิงวิชาการ
ม.ล.ปนัดดา ดิศกุลยังได้แนะนําหนังสือเกี่ยวกับพระบรมราโชวาท ซึ่งมีประโยชน์มากต่อการสืบสานพระราชปณิธาน เช่น"The Power of Loveพลังคําสอนของพ่อหลวง"ซึ่งแบ่งเป็นบทและหมวดหมู่ได้อย่างน่าอ่านมาก จึงฝากให้ลูกสาวลูกชายศรีอยุธยาที่จะสมัครใจในความซื่อสัตย์สุจริตและทําหน้าที่พลเมืองไทยที่ดี นํามาประกอบใช้ในชีวิตประจําวันต่อไป เพราะหากเรามีความซื่อสัตย์สุจริต จะมีส่วนสําคัญอย่างยิ่งต่อการช่วยกันสร้างชาติไทย
โอกาสนี้ม.ล.ปนัดดา ดิศกุลได้อัญเชิญพระราชนิพนธ์รัชกาลที่ 6 "ชาติใดไร้รักสมัครสมาน จะทําการสิ่งใดก็ไร้ผล แม้ชาติย่อยยับอับจน บุคคลจะสุขอยู่อย่างไร" รวมทั้งคํากล่าวที่ว่า "ความจงรักภักดี แท้จริงนี้เอง คือความรักชาติ" เพื่อมุ่งหวังให้ครู นักเรียนโรงเรียนศรีอยุธยา ร่วมสมัครใจในการสร้างความสามัคคี และการมีความจงรักภักดีต่อแผ่นดินไทยด้วยการไม่ทุจริตคอร์รัปชัน ตามรอยพ่อ ... สืบสานต่อพระราชปณิธานของพระองค์สืบไป